Συντεταγμένες: 18°32′N 31°49′E﻿ / ﻿18.533°N 31.817°E﻿ / 18.533; 31.817


Το **Τζεμπέλ Μπαρκάλ** ή **Γκέμπελ Μπαρκάλ** (Αραβικά: جبل بركل) είναι ένα μικρό βουνό 400 χλμ περίπου βόρεια του Χαρτούμ, στην πόλη Καρίμα, στην Βόρεια Επαρχία του Σουδάν, σε μία μεγάλη καμπή του ποταμού Νείλου, στην περιοχή Νουβία.

Περιγραφή
---------

Το 2003 το βουνό, μαζί με την ιστορική πόλη Νάπατα η οποία βρίσκεται στους πρόποδές του, ανακηρύχθηκαν Μνημεία Παγκόσμιας Κληρονομιάς από την UNESCO.

Περί το 1450 π.Χ. ο Αιγύπτιος Φαραώ Τούθμωσις ο 3ος επέκτεινε την αυτοκρατορία του σε αυτή την περιοχή και το Τζεμπέλ Μπαρκάλ αποτέλεσε το νοτιότερο όριό της. Εκεί εκστράτευσε κοντά στην πόλη Ναπάτα η οποία, 300 χρόνια αργότερα, αποτέλεσε την πρωτεύουσα του ανεξάρτητου Βασιλείου του Κους. Ο βασιλιάς Πιανκί της 25ης Νουβιακής Δυναστείας αργότερα επέκτεινε τον Ναό του Νέου Βασιλείου του Άμμωνα της πόλης και ανέγειρε Εικοσαετή Νικηφόρα Στήλη (*Year 20 Victory stela*) του μέσα στο ναό.

Τα ερείπια γύρω από το Τζεμπέλ Μπαρκάλ περιλαμβάνουν τουλάχιστον 13 ναούς και 3 παλάτια, τα οποία αναφέρονται για πρώτη φορά από Ευρωπαίους εξερευνητές κατά τη δεκαετία του 1820. Το 1862 πέντε επιγραφές της Τρίτης μεταβατικής περιόδου ανακτήθηκαν από έναν Αιγύπτιο αξιωματικό και μεταφέρθηκαν στο Μουσείο του Καΐρου, όμως μόλις το 1916 άρχισαν επιστημονικές αρχαιολογικές ανασκαφές, με μία συνδυασμένη αποστολή του πανεπιστημίου Χάρβαρντ και του Μουσείου Καλών Τεχνών της Βοστώνης, υπό την καθοδήγηση του Τζορτζ Ράισνερ. Από τη δεκαετία του 1970 οι ανασκαφές συνεχίστηκαν από μία ομάδα του Πανεπιστημίου Σαπιέντσα της Ρώμης, υπό την καθοδήγηση του Σέρτζιο Ντοναντόνι, στην οποία προστέθηκε μία ακόμα ομάδα από το μουσείο της Βοστώνης τη δεκαετία του 1980, υπό την καθοδήγηση του Τίμοθι Κένταλ ). Οι μεγαλύτεροι ναοί, όπως αυτός του Άμμωνα, ακόμα και σήμερα θεωρούνται ιεροί από τον ντόπιο πληθυσμό.

Το βουνό έχει ύψος 98 μέτρα, έχει επίπεδη κορυφή και χρησιμοποιούνταν ως σημείο αναφοράς από τους εμπόρους στη σημαντική διαδρομή ανάμεσα στην Κεντρική Αφρική, την Αραβία και την Αίγυπτο, ως το σημείο όπου ο Νείλος ήταν ευκολότερος να διασχιστεί.

Το Τζεμπέλ Μπαρκάλ χρησιμοποιήθηκε ως βασιλικό νεκροταφείο του βασιλείου της Μερόης. Οι νεώτερες ταφές χρονολογούνται στον 3ο αιώνα π.Χ.

Φωτογραφίες
-----------

* Νουβικές πυραμίδες κοντά στο Τζεμπέλ ΜπαρκάλΝουβικές πυραμίδες κοντά στο Τζεμπέλ Μπαρκάλ
* Πυραμίδες της νότιας ομάδαςΠυραμίδες της νότιας ομάδας
* Οι τελευταίες όρθιες κολώνες του ναού του Αμούν, στους πρόποδες του Τζεμπέλ ΜπαρκάλΟι τελευταίες όρθιες κολώνες του ναού του Αμούν, στους πρόποδες του Τζεμπέλ Μπαρκάλ

Παραπομπές
----------

1. ↑  A. Reisner, "Historical Inscriptions from Gebel Barkal", *Sudan Notes and Records*, **4** (1921), pp. 59-75
2. ↑  László Török, The kingdom of Kush: handbook of the Napatan-Meroitic Civilization

Δείτε επίσης
------------

* Νουβικές πυραμίδες

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζεμπέλ Μπαρκάλ** |

* LearningSites.com - Τζεμπέλ Μπαρκάλ
* UNESCO World Heritage Centre - Το Όρος Γκεμπέλ Μπαρκάλ και οι Αρχαιολογικοί Χώροι της Επαρχίας Ναπατάνa στην επίσημη ιστοσελίδα της UNESCO
* Η Νικηφόρα Στήλη του Πιγιέ


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Jebel Barkal  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |